Hier in die nuwe fase van ons lewe, lyk dit nou asof krismis skielik weer ‘n oplewing ondervind. Om die waarheid te sê, ons hele lewensstyl is skynbaar afgegooi van die paadjie wat ons die laaste paar jaar in afsondering geloop het.
Nou speel ons met die gedagte om ‘n komplekspaartie te hou. Sommerso vir krismis en nuwejaar vir ons klomp wat nie weggaan met vakansie nie. ‘n Bring-en-braai klink net na die regte ding. Trifle daarby sal goed afgaan.
Hester dit is ‘n pragtige skrywe…laat mens se hart warm klop om dit te lees. Nou net vir ‘n paar rooi stilettos om by die rooi ligte te pas. Die plakkies kan weer nuwejaar uitgehaal word 😗
Hester, dis absoluut wonderlik. Ons het nodig om weer na mekaar uit te reik en saam die lewe makliker te maak. Drie hoeras vir julle, en vir jou kinders wat so voortou neem met die liggies.
Dis lekker ja. Ons het nou hier gestaan en reël vir diegene van ons wat kersdag by die huis is om saam te eet ook – jy bring slaai, jy bring broodjies … selfs hier rond is ons nie gretig om al die huise leeg te sien oor vakansiedae nie.
Dankie vir die inloer, Anuscka. Ek was bly om weer jou website link te kry, want ek het ‘n paar van jou blogs misgeloop. Ek het gister daar by jou gaan lees oor die lewe in die geel huis. Dit klink asof dit goed gaan!